Στάσεις και αντιλήψεις πολιτών σχετικά με τις επιπτώσεις της απολιγνιτοποίησης στην οικονομία, την απασχόληση, το περιβάλλον, τη γεωργία και την ποιότητα-κατανάλωση τροφίμων στην περιοχή της Δυτικής Μακεδονίας
Creators: name: Πάσχου, Νικόλαος Βασιλείου
Publisher: name: Aristotle University of Thessaloniki
Year: 2024
Subjects: Απολιγνιτοποίηση
Αντιλήψεις
Δυτική Μακεδονία
Delignitization
Perceptions
Western Macedonia

description: Η παρούσα διπλωματική διατριβή στοχεύει στην εκτίμηση των απόψεων των πολιτών της Περιφέρειας Δυτικής Μακεδονίας ως προς τις επιπτώσεις της απολιγνιτοποίησης στην οικονομία, την απασχόληση, τη γεωργία, το περιβάλλον και την ποιότητα-κατανάλωση των παραγόμενων τροφίμων. Επιμέρους, παρουσιάζονται τα δημογραφικά χαρακτηριστικά του δείγματος που επιλέχθηκε καθώς και οι απόψεις τους ως προς τη συγκεκριμένη έρευνα. Η πρωτογενής έρευνα για τη συλλογή των στοιχείων διενεργήθηκε με τη χρήση ερωτηματολογίου το φθινόπωρο του 2022. Συλλέχθηκαν στοιχεία σχετικά με την εξέλιξη της οικονομίας στην περιοχή, της εφαρμογής του ΣΔΑΜ, της ανεργίας, του περιβαλλοντικού αντικτύπου, της αγροτικής εκμετάλλευσης και της ποιότητας - κατανάλωσης των τροφίμων. Για τις ερωτήσεις που ήταν σε κλίμακα Likert έγινε έλεγχος αξιοπιστίας Cronbach και αφού βρέθηκε αξιοπιστία, ομαδοποιήθηκαν ώστε να μπορούν να μελετηθούν για την εξαγωγή συμπερασμάτων. Η σύγκριση των απόψεων με βάση το φύλο, την ηλικία, το μορφωτικό επίπεδο, την επαγγελματική κατάσταση, το εισόδημα και τον τόπο μόνιμης κατοικίας πραγματοποιήθηκε με τους στατιστικούς ελέγχους υποθέσεων t-test και f-test. Η ανάλυση έδειξε ότι οι ερωτηθέντες έχουν αρνητική στάση απέναντι στην απολιγνιτοποίηση, εκτιμούν επιδείνωση της οικονομίας και είναι επιφυλακτικοί για την αποτελεσματικότητα του ΣΔΑΜ. Επίσης, εκτιμούν επιδείνωση της ανεργίας με νέο κύμα οικονομικών μεταναστών. Η ανάπτυξη της γεωργίας εκτιμάται ως μία εναλλακτική λύση του προβλήματος της ανεργίας από μία μικρή μερίδα του δείγματος, ωστόσο για την πλειοψηφία θεωρείται κλάδος με χαμηλή δυναμική. Από την άλλη, όσον αφορά το περιβάλλον η συντριπτική πλειοψηφία των ερωτηθέντων πιστεύει ότι θα επέλθει βελτίωση των περιβαλλοντικών δεικτών. Επίσης, θετική αντίληψη έχουν για το αντίκτυπο στην ποιότητα των τροφίμων και την κατανάλωσή τους. Από τους στατιστικούς ελέγχους υποθέσεων προκύπτει ότι πιο απαισιόδοξοι για το ΣΔΑΜ είναι οι άνδρες από τις γυναίκες και οι ηλικιωμένοι από τους νέους. Επίσης, πιο απαισιόδοξοι για την εξέλιξη της ανεργίας είναι οι ηλικιωμένοι παρά οι νέοι και οι έχοντες χαμηλότερο μορφωτικό επίπεδο. Τέλος, η ενημέρωση των ερωτηθέντων για το ΣΔΑΜ φαίνεται να μην είναι επαρκής.  
description: The present study aims to assess the views of citizens who live in Western Macedonia regarding the effects of de-lignitization on economy, employment, environment, agriculture and quality-consumption of foods. The demographic characteristics of the selected sample as well as their opinions regarding this survey are determined individually. The primary research for data collection was carried out using a questionnaire during autumn 2022. Data related to the evolution of economy, just transition plan, unemployment, environmental impact, agriculture and food quality – consumption were collected. For the questions that were on a Likert scale, a Cronbach reliability test was performed and after reliability was found, they were grouped so that they could be studied to draw conclusions. The comparison of opinions based on gender, age, educational level, professional status, income and place of permanent residence was carried out with the t-test and f-test statistical tests. The analysis showed that the respondents have a negative attitude towards de-lignitization, estimate a deterioration of the economy and are cautious about the effectiveness of just transition plan. They also estimate worsening unemployment with a new wave of economic migrants. The development of agriculture is valued as an alternative solution to the problem of unemployment by a small portion of the sample, however for the majority it is considered a sector with low potential. On the other hand, regarding the environment, the vast majority of respondents believe that there will be an improvement in the environmental indicators. They also have a positive perception of the impact on food quality and consumption. Statistical hypothesis tests show that men are more pessimistic about the just transition plan than women and the elderly than the young. Also, the elderly are more pessimistic about the evolution of unemployment than the young and those with a lower educational level. Finally, the information of the respondents about the just transition plan seems to be insufficient.